(F° 6, v°). Alexander episcopus, servus servorum Dei, dilectis filiis Odoni decano et capitulo Senonensis Ecclesie, salutem et apostolicam benedictionem. Iustis petentium desideriis dignum est nos facilem prebere consensum, et vota que a rationis tramite non discordant effectu sunt prosequente complenda. Eapropter, dilecti in Domino filii, vestris justis postulationibus grato concurrentes assensu, ecclesiam de Aujorra, ecclesiam de Jolna, ecclesiam de Braio, ecclesiam de Moncellis, ecclesiam de Moisio, ecclesiam de Breisola, ecclesiam de Evrio, ecclesiam de Ponte Siriaco cum ecclesia sancti Egidii de Nemore et appendiciis suis, ecclesiam de Branai, ecclesiam de Verun, ecclesiam de sancto Albino cum capellis de Melers, ecclesias de Evrolla, ecclesiam de Blanniaco, ecclesiam de Chamlot, ecclesiam de Mersi, ecclesiam de Curia monunculi, ecclesiam de Sociaco, ecclesiam de sancto Martino, ecclesiam de Gumerio, ecclesiam de sancto Hylario infra muros urbis, ecclesiam sancti Mauricii infra duos pontes, ecclesiam de Frateio et de Cantugalli, ecclesiam de Amiliaco, ecclesiam de Dammonte, ecclesias de Bruerria cum cappella sancti Victoris, ecclesiam de Borovilla, ecclesiam de Roemvillari et de Nangevilla, ecclesiam de Villerario, in ea libertate in qua eas bone memorie Hugo et predecessores eius Senonenses archiepiscopi vobis rationabiliter concesserunt, videlicet ut presentationes presbiterorum in prescriptis ecclesiis habeatis, et eedem ecclesie ab omni exactione, collecta, hospitiis, circadis, synodis et ab omni summonitione, justitia, tam archidiaconorum quam archipresbiterorum penitus sint immunes; et si predicti presbiteri aliquid contra ordinem suum egerint, ab Archiepiscopo vestro de penitenfia tantummodo corrigantur, Devocioni vestre auctoritate apostolica confirmamus et presentis scripti patrocinio communimus. Decernimus ergo ut nulli omnino hominum liceat hanc paginam nostre confirmationis infringere vel ei aliquatenus contraire. Si quis autem hoc attemptare presumpserit, indignationem Omnipotentis Dei et beatorum Petri et Pauli Apostolorum eius se noverit incursurum. Datum Tusculani X kl. septembris.